As cardas s'emplegaban de dos. La una se meteba plana en a falda, con as pugas tripa t'alto, y se le meteba os brins de lana en as pugas, y alavetz, con l'atra concarada en sentiu contrario y cutio-cutio anque a buen ritmo, se pintinaba la lana de modo que se desfesen os nudos. Si se feba malament a lana «s'apedregaba», que ixo ye que se le feban uns nudos muit bastos y ya no yera de buen filar.